Държавен вестник, бр. 2, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  2
ПОСТАНОВЛЕНИЕ № 306 
ОТ 21 ДЕКЕМВРИ 2013 Г.
за приемане на Наредба за условията и реда 
за сключване на договор за задължителна 
застраховка „Отговорност на туроператора“
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за ус-
ловията и реда за сключване на договор за 
задължителна застраховка „Отговорност на 
туроператора“. 
Заключителни разпоредби
§ 1. Отменя се Наредбата за условията и реда 
за сключване на задължителна застраховка, по-
криваща отговорност на туроператора, приета 
с Постановление № 247 на Министерския съвет 
от 2002 г. (обн., ДВ, бр. 106 от 2002 г.; изм. и 
доп., бр. 107 от 2004 г., бр. 51 от 2005 г., бр. 98 
от 2007 г., бр. 93 от 2009 г. и бр. 34 от 2012 г.).
§ 2. Отменя се Постановление № 247 на 
Министерския съвет от 2002 г. за приемане на 
Наредбата за условията и реда за сключване на 
задължителна застраховка, покриваща отговор-
ност на туроператора (ДВ, бр. 106 от 2002 г.).
§ 3. Отменя се Наредбата за изискванията 
към персонала на туроператори или туристи-
ческите агенти, към лицето, осъществяващо 
функции по управление на туроператорска 
или туристическа агентска дейност, и към 
помещенията за извършване на туроператорска 
или туристическа агентска дейност, приета с 
Постановление № 319 на Министерския съвет 
от 2004 г. (обн., ДВ, бр. 107 от 2004 г.; изм. 
и доп., бр. 29 от 2005 г., бр. 98 от 2007 г. и 
бр. 93 от 2009 г.).
Министър-председател: 
Пламен Орешарски
За главен секретар на Министерския съвет: 
Нина Ставрева
НАРЕДБА
за условията и реда за сключване на договор 
за задължителна застраховка „Отговорност 
на туроператора“
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят: 
1. условията и редът за сключване на договор 
за задължителна застраховка „Отговорност 
на туроператора“ по чл. 97, ал. 1 от Закона 
за туризма; 
2. срокът на задължителната застраховка; 
3. минималното застрахователно покритие; 
4. минималните лимити на отговорност и 
начинът на определянето им.
Чл. 2. Целта на наредбата е да гарантира 
защитата на потребителите на организирани 
групови и индивидуални туристически пъту-
вания с обща цена (организирани пътувания) 
срещу рискове, посочени в чл. 98, ал. 2 от 
Закона за туризма, свързани с неразплащане 
от страна на туроператора с негови контра-
генти, включително при неплатежоспособност 
и несъстоятелност.
Чл. 3. Обект на задължително застраховане 
по наредбата е отговорността на туроператора 
за причинени вреди на потребителя вследствие 
на неразплащане със своите контрагенти и 
доставчици, включително при неплатежоспо-
собност и несъстоятелност на туроператора.
Чл. 4. Задължителната застраховка покрива 
само рисковете по чл. 98, ал. 2 и 3 от Закона 
за туризма.
Чл. 5. (1) Туроператорът е длъжен веднага, 
но не по-късно от един ден след узнаването на 
обстоятелства, които биха могли да доведат 
до настъпване на застрахователното събитие, 
да уведоми застрахователя и да му предостави 
информация за своите контрагенти, доставчи-
ци и за потребителите на услугите му, както 
и да му оказва необходимото съдействие. 
Уведомяването и предоставянето на инфор-
мацията по ал. 1 се извърша писмено с копие 
до министъра на икономиката и енергетиката. 
(2) Застрахователят информира писмено 
министъра на икономиката и енергетиката за:
1. настъпване на застрахователното съби-
тие – не по-късно от един ден от узнаването му;
2. прекратяването на застрахователния 
договор – в срок до 3 дни от датата на пре-
кратяването му. 
Г л а в а  в т о р а
СКЛЮЧВАНЕ И ПОДНОВЯВАНЕ НА ЗА-
СТРАХОВАТЕЛНИЯ ДОГОВОР. МИНИ-
МАЛНО ЗАСТРАХОВАТЕЛНО ПОКРИТИЕ. 
МИНИМАЛНИ ЛИМИТИ НА ОТГОВОРНОСТ
Чл. 6. Договорът за задължителна застра-
ховка се сключва и подновява при условията 
на чл. 99, ал. 1 и 2 от Закона за туризма. 
Чл. 7. (1) Застрахователната сума по догово-
ра за задължителна застраховка се определя на 
базата на декларирания от туроператора пред 
застрахователя оборот за предходната година 
и минималните нива съгласно приложението. 
(2) Декларираният оборот по ал. 1 включва 
само приходите от продажба на организирани 
туристически пътувания с обща цена на краен 
потребител. 
(3) Туроператорът включва в декларирания 
оборот и стойността на организираните от 
него чартърни полети независимо от това, 
дали те се продават от други туроператори, 
или туристически агенти.
(4) Начинът на деклариране на оборота по 
ал. 1 се определя от застрахователя.
(5) Застрахователната сума по задължи-
телната застраховка на туроператор, който 
предоставя организирано туристическо пъту-
ване с обща цена с включен чартърен полет, 
не може да е по-малка от 500 000 лв. 
Чл. 8. Отговорността на застрахователя 
за плащане на вреди на един потребител се 
ограничава до размерите на уговорената от-
говорност между туроператора и потребителя 
при условията на чл. 94 от Закона за туризма.